TSE พุ่งกว่า 5% หลังรับรู้รายได้ COD โซลาร์ฟาร์มที่ญี่ปุ่น
TSE พุ่งกว่า 5% หลังรับรู้รายได้ COD โซลาร์ฟาร์มที่ญี่ปุ่นอีก 3-4 โครงการ หนุนกำไร H2/59 เติบโตสวย โดย ณ เวลา 11.17 น. ราคาอยู่ที่ 5.05 บ. บวก 0.23 บ. หรือ 4.77% ด้วยมูลค่าซื้อขาย 225.13 ลบ.
22 ส.ค. 2559

ผู้สื่อข่าวรายงานว่า ราคาหุ้นบริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE ณ เวลา 11.17 น. ราคาอยู่ที่ 5.05 บาท บวก 0.23 บาท หรือ 4.77% ด้วยมูลค่าซื้อขาย 225.13 ล้านบาท
โดยนางแคทลีน มาลีนนท์ ประธานกรรมการและประธานเจ้าหน้าที่บริหาร บมจ.ไทย โซล่าร์ เอ็นเนอร์ยี่ (TSE) ระบุว่าแนวโน้มผลประกอบการครึ่งปีหลังปี 59 จะเติบโตต่อเนื่องจากครึ่งปีแรก จากการรับรู้รายได้ COD โซลาร์ฟาร์มญี่ปุ่นเข้ามาอีก 3-4 โครงการ
ประกอบกับคาดว่าโซลาร์ฟาร์มสหกรณ์ 1 เมกะวัตต์จะ COD ทันปีนี้ โดยบริษัทตั้งเป้ามีกำลังการผลิตสิ้นปีนี้ที่ 150 เมกะวัตต์ จากปัจจุบัน 135 เมกะวัตต์ ซึ่งจะพยายาม COD ให้ได้ 70%
ขณะเดียวกัน ยังอยู่ระหว่างเจรจาโซลาร์ฟาร์มญี่ปุ่นอีก 50 เมกะวัตต์ และอยู่ระหว่างศึกษาความเป็นไปได้ในการลงทุนโครงการโซลาร์ฟาร์มที่ประเทศฟิลิปปินส์ ปัจจุบันอยู่ระหว่างเจรจาเพื่อหาพันธมิตรขยายพื้นที่การลงทุน คาดจะเห็นความชัดเจนประมาณปี 60